Kontrakt na rozdiel

Kontrakt na rozdiel () je zmluva medzi dvoma subjektami, typicky označenými ako "predávajúci" a kupujúci, pričom kupujúci sa zaväzuje uhradiť rozdiel v hodnote kontraktu v čase nákupu a v čase predaja. Ak je hodnota v čase predaja nižšia, než bola v čase nákupu, tak kupujúci platí predávajúcemu. Ak je naopak hodnota v čase predaja vyššia, než bola v čase nákupu, tak predávajúci platí kupujúcemu. CFD patria medzi finančné deriváty. Umožňujú obchodníkom využiť pohyb cien na trhu za účelom generovania zisku. Často sa využívajú pri špekulatívnych obchodoch na burze; avšak špekulácie sa považujú skôr za negatívne ako za osožné správanie, aj preto, že spôsobujú významné škody v reálnej ekonomike. https://sites.google.com/site/thefinancialspeculation Predmetom obchodu bývajú akcie, futures kontrakty komodít, výmenné obchodovateľné fondy (ETF)

 História 
 Vznik 
Kontrakty na rozdiel (CFD) vznikli v Británii v roku 1974 ako nástroj na využitie pákového efektu pri obchodovaní so zlatom. Moderné CFD sa začali široko obchodovať od začiatku 90. rokov. Ich modernú podobu vyvinuli Brian Keelan a Jon Wood z UBS Warburg na začiatku 90. rokov počas transakcií s Trafalgar House.

 Použitie inštitúcií 
CFD pôvodne používali hedge fondy a inštitucionálni investori, aby získali expozíciu voči akciám na London Stock Exchange pri nízkej marži. Navyše, keďže sa fyzické akcie nemenili, transakcie prime brokera boli oslobodené od daňového poplatku. Inštitúcie používali CFD aj na hedgovanie portfólií a riadenie rizika, pričom prime broker fungoval ako protistrana a často hedgoval svoju vlastnú expozíciu cez fyzické akcie. Postupne sa ponuka rozšírila z akcií LSE na globálne akcie, komodity, dlhopisy, meny a indexy, vrátane Dow Jones, S&P 500, FTSE a DAX.

 Obchodovanie pre retail 
V 90. rokoch sa CFD rozšírili medzi retailových obchodníkov vďaka online platformám ako GNI Touch, IG Markets a CMC Markets. CFD umožňujú obchodovanie s pákou a krátke aj dlhé pozície, podobne ako finančné spread betting, ktorý v UK využíva daňovú výhodu. Väčšina CFD poskytovateľov spúšťa súčasne aj spread betting.

CFD sa rozšírili aj na medzinárodných trhoch, napr. do Austrálie v roku 2002 cez IG Markets a CMC Markets. Dnes sú dostupné vo väčšine európskych krajín, Austrálii, Kanade, Izraeli, Japonsku, Singapure, Južnej Afrike, Turecku, Novom Zélande a Južnej Amerike. Nie sú povolené napr. v USA, kde SEC a CFTC zakazujú obchodovanie CFD na regulovaných burzách.

 Regulácia a bezpečnosť 
V Hongkongu sú CFD považované za hazardný produkt, ak nie sú schválené Securities and Futures Commission. V roku 2016 European Securities and Markets Authority vydala varovanie pred predajom špekulatívnych produktov retailovým investorom, vrátane CFD.
 Pákový efekt 
CFD sú často spájané s tzv. pákovým efektom. Pri ňom môžete nakúpiť finančné nástroje s oveľa väčšou hodnotou, než sú finančné prostriedky, ktoré máte k dispozícii. Prostriedky, ktoré máte k dispozícii slúžia na zaplatenie straty v prípade, že pri predaji bude mať finančný nástroj nižšiu hodnotu, než mal pri kúpe.

 Príkazy pri obchodovaní 
Pri obchodovaní sa bežne využíva niekoľko typov príkazov na dosiahnutie zisku, alebo predídenie stratám, najmä však nasledovné:

 Profit call 
Kupujúci môže nastaviť tzv. profit call, alebo stop limit, pre prípad, že hodnota finančného nástroja stúpne a oň chce v tejto chvíli zinkasovať zisk. Príkaz sa používa na zvýšenie šance ziskovosti a obmedzenie rizika, že hodnota nástroja bude pri predaji nižšia, než bola pri kúpe.

 Stop loss 
Príkaz stop loss sa vykoná v prípade, že hodnota nástroja padla veľmi nízko a kupujúci nechce riskovať jej ďalší pokles. Tento príkaz sa používa na obmedzenie výšky strát.

 Trailing stop 
Príkaz trailing stop je kombináciou príkazov "profit call" a "stop loss". Kupujúci si určí o koľko percent, alebo bodov musí klesnúť hodnota nástroja aby bol automaticky predaný. V prípade, že hodnota nástroja stúpa, tak hodnota trailing stop rastie spolu s ním. Tento nástroj sa využíva na inakasovanie zisku po tom, čo nástroj dlhodobo stúpal a následne začal klesať.

 Riziko pri obchodovaní 
Pri obchodovaní CFD sú síce možné zisky vyššie než pri priamom nákupe finančných nástrojov, avšak rovnako rastie riziko straty kapitálu. To vyvoláva určitú kontroverziu, najmä kvôli tomu, že sa do obchodovania zapájajú ľudia s veľmi nízkym kapitálom. V prípade, že tieto osoby nakúpia finančné nástroje s veľmi veľkým pákovým efektom, tak rastie riziko straty celého kapitálu, ktorý investovali do CFD.

 Poplatky 
Pri nákupe CFD väčšinou kupujúci zaplatí o niečo vyššiu sumu než je aktuálna trhová hodnota finančného nástroja. Typicky sa toto navýšenie pohybuje v desatinách percenta nakupovanej hodnoty. Ak napríklad nakúpite finančný nástroj s trhovou hodnotou 1000 € a navýšenie je 0,3%, tak pri nákupe zaplatíte predávajúcemu 1003 €. Predaj prakticky nikdy nebýva spoplatnený, napriek tomu, že finančný nástroj môžete predať iba rovnakému subjektu, od ktorého ste daný finančný nástroj kúpili.

 Regulácia v jednotlivých krajinách 
Kontrakty na rozdiel sú v súčasnosti povolené v nasledovných krajinách: Austrália, Rakúsko, Kanada, Cyprus, Francúzsko, Nemecko, Hongkong, Česko, Slovensko, Írsko, Izrael, Taliansko, Japonsko, Holandsko, Luxembursko, Nórsko, Poľsko, Portugalsko, Rumunsko, Rusko, Singapur, Južná Afrika, Španielsko, Švédsko, Švajčiarsko, Turecko, Spojené kráľovstvo Veľkej Británie a Severného Írska a na Novom Zélande. Nie sú povolené v množstve ostatných krajín. V spojených štátoch sú zvyčajne považované za tzv. swaps, alebo swapové operácie, podľa povahy obchodu a podliehajú regulácii zo strany štátu.

Európsky orgán ESMA (European Securities and Markets Authority) upravil od 1.8.2018 maximálnu výšku páky pri CFD kontraktoch nasledovne:

 Pre hlavné menové páry forexu max. 30:1
 Pre ostatné menové páry  max. 20:1
 Akcie 5:1
 Zlato 20:1
 Komodity 10:1
 Kovy a energie (okrem zlata) 10:1
 Kryptomeny na páku max. 2:1

 Referencie 

 Externé odkazy 
Ako obchodovať na burze cez CFD 
http://www.deifin.de/glossar/d/derivative_finanzinstrumente.htm

Kategória:Burza